**โครงการส่งเสริมการหยุดเผาในพื้นที่เกษตร**

**ประจำปีงบประมาณ พ.ศ. 2564**

**1. ความเชื่องโยง**

 - แผนแม่บทภายใต้ยุทธศาสตร์ชาติ ด้านการเติบโตบนคุณภาพชีวิตที่เป็นมิตรต่อสิ่งแวดล้อม

 ประเด็น : การเติบโตอย่างยั่งยืน

 เป้าหมาย : สภาพแวดล้อมของประเทศไทยมีคุณภาพดีขึ้นอย่างยั่งยืน

 ตัวชี้วัด : อันดับของประเทศด้านความยั่งยืนและคุณภาพสิ่งแวดล้อมในระดับโลกอยู่ในระดับต่ำกว่า 50 ประเทศแรกของโลก ภายในปี 2565

 - แผนย่อย : การจัดการมลพิษที่มีผลกระทบต่อสิ่งแวดล้อม และสารเคมีในภาคเกษตรทั้งระบบให้เป็นไปตามมาตรฐานสากลและค่ามาตรฐานสากล

 เป้าหมายระดับแผนย่อย : คุณภาพอากาศ เสียง และความสั่นสะเทือนอยู่ระดับมาตรฐานของประเทศไทย

 ตัวชี้วัดระดับแผนย่อย : คุณภาพอากาศ เสียง และความสั่นสะเทือนอยู่ในเกณฑ์มาตรฐานประเทศไทยร้อยละ 35 ของพื้นที่เป้าหมายทั้งหมด

**2. หลักการและเหตุผล**

 ในปัจจุบันประเทศไทย โดยเฉพาะอย่างยิ่งในพื้นที่ภาคเหนือตอนบนได้ประสบปัญหาหมอกควัน
ปกคลุมและเกิดมลพิษทางอากาศเป็นประจำทุกปี โดยมีสาเหตุหลักมาจากการเผาในที่โล่งทั้งในพื้นที่ป่า
และพื้นที่การเกษตร ซึ่งการเผาดังกล่าว ส่งผลกระทบต่อสุขภาพอนามัยของประชาชนและเศรษฐกิจ
ของประเทศเป็นอย่างมาก รวมทั้งยังส่งผลเสียต่อการทำอาชีพการเกษตรโดยตรง กล่าวคือ ทำให้ดินเสื่อมโทรม ขาดความอุดมสมบูรณ์ ส่งผลให้ต้นทุนการผลิตสูงขึ้น ผลผลิตที่ได้รับต่ำกว่าที่ควรจะเป็น รัฐบาลจึงได้ให้ความสำคัญในการป้องกันและแก้ไขปัญหาดังกล่าว โดยมอบหมายให้กระทรวงเกษตรและสหกรณ์รับผิดชอบดำเนินการควบคุมการเผาในพื้นที่การเกษตร และมอบหมายให้กรมส่งเสริมการเกษตรดำเนินการส่งเสริม
การหยุดเผาในพื้นที่การเกษตร ที่มีเป้าหมายในการเสริมสร้างความรู้ ความเข้าใจให้เกษตรกรตระหนักถึงผลกระทบที่จะเกิดขึ้น และนำเสนอทางเลือกในการใช้เทคโนโลยีการเกษตรทดแทนการเผา สร้างการ
มีส่วนร่วมของเกษตรกรในการป้องกันและแก้ไขปัญหาการเผา รวมทั้งสร้างต้นแบบในการทำการเกษตร
ปลอดการเผาเพื่อสนับสนุนการหยุดเผาในพื้นที่การเกษตรในระยะต่อไป

**3.วัตถุประสงค์**

 ส่งเสริมการมีส่วนร่วมของชุมชนเกษตรเพื่อป้องกันและแก้ไขปัญหาการเผาในพื้นที่การเกษตร

**4. เป้าหมายการดำเนินโครงการ**

 4.1 เกษตรกร จำนวน 16,800 ราย

 4.2 เครือข่ายเกษตรกรปลอดการเผาเพื่อสร้างกลไกในการขับเคลื่อนการแก้ไขปัญหาการเผาในพื้นที่การเกษตร รวม 280 เครือข่าย ในพื้นที่ 60 จังหวัด ประกอบด้วย

 - จำนวน 90 ตำบลใน 10 จังหวัดภาคเหนือที่มีประสบปัญหารุนแรง ประกอบด้วย จังหวัดน่าน เชียงราย ตาก ลำปาง พะเยา แพร่ เชียงใหม่ ลำพูน แม่ฮ่องสอน และจังหวัดอุตรดิตถ์

 - จำนวน 164 ศพก. ในพื้นที่ 44 จังหวัดนอกเหนือจาก 10 จังหวัดเดิม ที่มีพื้นที่การเผาสูง ประกอบด้วย จังหวัดกาญจนบุรี กาฬสินธุ์ ขอนแก่น ชัยภูมิ นครนายก นครพนม นครราชสีมา นครสวรรค์ บุรีรัมย์ ปราจีนบุรี พิจิตร เพชรบูรณ์ ร้อยเอ็ด ลพบุรี สกลนคร อุดรธานี กำแพงเพชร พระนครศรีอยุธยา พิษณุโลก มหาสารคาม ยโสธร ศรีษะเกษ สุโขทัย สุพรรณบุรี สุรินทร์ อุบลราชธานี ฉะเชิงเทรา ชลบุรี ชัยนาท ราชบุรี เลย สระแก้ว สระบุรี หนองบัวลำภู อำนาจเจริญ อุทัยธานี จันทบุรี บึงกาฬ ประจสบคีรีขันธ์ เพชรบุรี มุกดาหาร สุราษฎร์ธานี หนองคาย และจังหวัดอ่างทอง

 - จำนวน 26 ศพก. ในพื้นที่เขตกรุงเทพมหานครและปริมณฑล รวม 6 จังหวัด ประกอบด้วย กรุงเทพมหานคร จังหวัดนครปฐม นนทบุรี ปทุมธานี สมุทรสาคร และจังหวัดสมุทรปราการ

**5. พื้นที่ดำเนินการ**

 พื้นที่ 60 จังหวัด ประกอบด้วย

 5.1 พื้นที่ 10 จังหวัดภาคเหนือที่มีประสบปัญหารุนแรง ประกอบด้วย จังหวัดน่าน เชียงราย ตาก ลำปาง พะเยา แพร่ เชียงใหม่ ลำพูน แม่ฮ่องสอน และจังหวัดอุตรดิตถ์

 5.2 พื้นที่ 44 จังหวัดนอกเหนือจาก 10 จังหวัดเดิม ที่มีพื้นที่การเผาสูง ประกอบด้วย จังหวัดกาญจนบุรี กาฬสินธุ์ ขอนแก่น ชัยภูมิ นครนายก นครพนม นครราชสีมา นครสวรรค์ บุรีรัมย์ ปราจีนบุรี พิจิตร เพชรบูรณ์ ร้อยเอ็ด ลพบุรี สกลนคร อุดรธานี กำแพงเพชร พระนครศรีอยุธยา พิษณุโลก มหาสารคาม ยโสธร ศรีษะเกษ สุโขทัย สุพรรณบุรี สุรินทร์ อุบลราชธานี ฉะเชิงเทรา ชลบุรี ชัยนาท ราชบุรี เลย สระแก้ว สระบุรี หนองบัวลำภู อำนาจเจริญ อุทัยธานี จันทบุรี บึงกาฬ ประจสบคีรีขันธ์ เพชรบุรี มุกดาหาร สุราษฎร์ธานี หนองคาย และจังหวัดอ่างทอง

 5.3 พื้นที่ในเขตกรุงเทพมหานครและปริมณฑล รวม 6 จังหวัด ประกอบด้วย กรุงเทพมหานคร จังหวัดนครปฐม นนทบุรี ปทุมธานี สมุทรสาคร และจังหวัดสมุทรปราการ

**6. กิจกรรม และวิธีการดำเนินงาน**

 \*6.1 พัฒนาศักยภาพเจ้าหน้าที่ด้านการส่งเสริมการหยุดเผาในพื้นที่การเกษตร โดยการจัดประชุม
เชิงปฏิบัติการเพื่อพัฒนาเจ้าหน้าที่และเตรียมความพร้อมในการดำเนินงานโครงการ มีเป้าหมาย จำนวน 1 ครั้ง

 6.2 สร้างเครือข่ายเกษตรกรปลอดการเผาเพื่อขับเคลื่อนการแก้ไขปัญหาการเผาในพื้นที่การเกษตร โดยใช้กลไกของ ศพก. และพื้นที่ส่งเสริมการเกษตรแปลงใหญ่ ในการดำเนินการ มีวิธีการ ดังนี้

 (1) วิเคราะห์ปัญหา สถานการณ์การผลิต และความพร้อมของชุมชน เพื่อคัดเลือกพื้นที่และบุคคลเป้าหมายโครงการ

 (2) ถ่ายทอดความรู้และพัฒนาศักยภาพเกษตรกร ส่งเสริมให้มีจัดการเศษวัสดุเหลือใช้
ทางการเกษตรทดแทนการเผาทำลาย ปรับเปลี่ยนวิธีการผลิตจากเดิม มุ่งสู่การทำการเกษตรปลอดการเผา
ที่เป็นมิตรกับสิ่งแวดล้อม รวมทั้งพัฒนาศักยภาพเกษตรกรให้สามารถเป็นวิทยากรด้านการทำการเกษตร
ปลอดการเผา มีเกษตรกรเป้าหมาย รวม 16,800 ราย ในพื้นที่

 (2.1) **พื้นที่ 10 จังหวัดภาคเหนือตอนบน**

กลุ่มนำร่องกลุ่มใหม่บนพื้นที่สูง 10 กลุ่มๆ ละ 60 ราย ใน 10 ตำบล

 กลุ่มนำร่องกลุ่มใหม่บนพื้นที่ราบ และ/หรือพื้นที่สูง 20 กลุ่มๆ ละ 60 ราย ใน 20 ตำบล

 กลุ่มนำร่องกลุ่มเดิม (ปี 62 และปี 63) รวม 60 กลุ่มๆ ละ 60 ราย ใน 60 ตำบล

 (2.2) **พื้นที่ 44 จังหวัดที่มีการเผาในพื้นที่การเกษตรสูง**

ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) กลุ่มใหม่ 96 แห่งๆ ละ 60 ราย

 ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) กลุ่มเดิม (ปี 62 และปี 63) รวม 68 แห่งๆ ละ 60 ราย

 (2.3) **พื้นที่ในเขตกรุงเทพฯ และปริมณฑล (6 จังหวัด)**

ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) กลุ่มใหม่ 14 แห่งๆ ละ 60 ราย

 ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) กลุ่มเดิม (ปี 63)
รวม 12 แห่งๆ ละ 60 ราย

 โดยมีรายละเอียดของหลักสูตร ดังนี้

 - ความรู้ความรู้พื้นฐานด้านการหยุดเผาในพื้นที่การเกษตร ผลกระทบที่เกิดจากการเผา
ในพื้นที่การเกษตร นำเสนอทางเลือกและสาธิตการใช้เทคโนโลยีการเกษตรทดแทนการเผาแก่เกษตรกรเป้าหมาย เพื่อปรับเปลี่ยนทัศนคติและจิตสำนึกของเกษตรกรให้ยอมรับการทำการเกษตรแบบปลอดการเผา

 - สร้างและพัฒนาวิทยากรด้านการทำการเกษตรปลอดการเผา

 - ประกาศรับรองเกษตรกรและแต่งตั้งให้วิทยากรเกษตรด้านการทำการเกษตรปลอดการเผา และแจ้งให้หน่วยงานท้องถิ่นและสมาชิกชุมชนรับทราบ เพื่อเป็นการสนับสนุนและอำนวยความสะดวกในการทำงานของวิทยากรเกษตรฯ

 - ส่งเสริมให้เกิดการรวมกลุ่มของเกษตรกรเพื่อสร้าง**เครือข่ายเกษตรกรปลอดการเผา** โดยคัดเลือกและแต่งตั้งผู้แทนเกษตรกรเพื่อทำหน้าที่บริหารจัดการป้องกันและแก้ไขปัญหาการเผาในพื้นที่การเกษตรของตำบลนำร่อง วิเคราะห์ปัญหา ความพร้อมของชุมชน และจัดทำแผนชุมชนด้านการแก้ไขปัญหาการเผาในพื้นที่เกษตร รวมทั้งสร้างมาตรการทางสังคม กฎ ระเบียบ ข้อตกลงของชุมชนเพื่อสนับสนุนการแก้ไขปัญหาฯ ตลอดจนประมวลสรุปองค์ความรู้/ภูมิปัญญาท้องถิ่น และกำหนดแผนการเรียนรู้เพื่อพัฒนาวิธีการผลิต มุ่งสู่การทำการเกษตรปลอดการเผา รวมทั้งวางแผนและกำหนดวิธีการแก้ไขปัญหาการเผาฯ ปี 2564 ทั้งนี้ ควรจัดให้มีการให้สัตยาบันหยุดการเผาฯ รณรงค์ ประชาสัมพันธ์ กระตุ้นเตือน และควบคุมไม่ให้เกิดการเผาในพื้นที่เกษตรในพื้นที่เป้าหมายอย่างต่อเนื่อง

 (3) นำร่องสาธิตเทคโนโลยีการจัดการเศษวัสดุการเกษตรทดแทนการเผา/ส่งเสริมการปรับเปลี่ยนการปลูกพืชเพื่อแก้ปัญหาการเผาบนพื้นที่สูงอย่างยั่งยืน (เฉพาะพื้นที่นำร่องกลุ่มใหม่)

 (3.1) **พื้นที่ 10 จังหวัดภาคเหนือตอนบน** (เฉพาะกลุ่มนำร่องกลุ่มใหม่บนพื้นที่สูง
10 ตำบล) ให้จัดทำแปลงเรียนรู้เพื่อเป็นต้นแบบการส่งเสริมปลูกไม้ผลไม้ยืนต้นเศรษฐกิจทดแทนการปลูกข้าวโพดบนพื้นที่สูง เช่น อะโวกาโด มะคาเดเมีย ไผ่ กาแฟ หรืออื่นๆ ตามความต้องการของชุมชน และ/หรือ
ที่มีตลาดรองรับ โดยเชื่อมโยงกับศูนย์ส่งเสริมและพัฒนาอาชีพการเกษตร (เกษตรที่สูง) ในเขตความรับผิดชอบ หรือหน่วยงานพันธมิตรอื่นที่พร้อมร่วมบูรณาการ จำนวนไม่น้อยกว่า 15 ไร่/ตำบล (ไม่จำเป็นต้องเป็นแปลงเดียว)

 (3.2) **พื้นที่กลุ่มใหม่ที่นอกเหนือจากกลุ่มข้อ 4.1** ใน 10 จังหวัดภาคเหนือตอนบน
(20 ตำบล) ในพื้นที่ 44 จังหวัดที่มีการเผาในพื้นที่เกษตรสูง (96 ศพก.) และพื้นที่กรุงเทพมหานครและปริมณฑล (14 ศพก.) ให้สาธิตการใช้เทคโนโลยีการจัดการเศษวัสดุการเกษตรทดแทนการเผาที่เหมาะสม
กับบริบทของพื้นที่ เพื่อใช้เป็นจุดเรียนรู้และศึกษาดูงานในด้านการทำการเกษตรปลอดการเผา เช่น จัดทำแปลงเรียนรู้การไถกลบตอซังทดแทนการเผา ทำปุ๋ยหมัก เพาะเห็ดฟาง ผลิตอาหารสัตว์ ผลิตถ่านอัดแท่ง
หรือการปลูกพืชทดแทน เป็นต้น

 (4) ติดตาม ให้ความช่วยเหลือ แก้ไขปัญหาเพื่อสนับสนุนการควบคุมการเผาในพื้นที่การเกษตร

 6.3 รณรงค์ เผยแพร่ และประชาสัมพันธ์กระตุ้นจิตสำนึกของเกษตรกรให้หยุดเผาในพื้นที่การเกษตร โดย

 (1) จัดให้มีการ**รณรงค์ลดการเผาในท้องถิ่น**โดยบูรณาการกับสำนักงานเกษตรจังหวัด และหน่วยงานที่เกี่ยวข้องในพื้นที่ ในช่วงวิฤตปัญหาหมอกควัน (ระหว่างเดือนธันวาคม 2563 - กุมภาพันธ์ 2564) โดยการถ่ายทอดความรู้ เผยแพร่ข้อมูลแก่เกษตรกรในชุมชน จำนวน 5 ครั้ง ดำเนินการโดยสำนักงานส่งเสริมและพัฒนาการเกษตรที่ 1 จังหวัดชัยนาท, สำนักงานส่งเสริมและพัฒนาการเกษตรที่ 2 จังหวัดราชบุรี, สำนักงานส่งเสริมและพัฒนาการเกษตรที่ 3 จังหวัดระยอง, สำนักงานส่งเสริมและพัฒนาการเกษตรที่ 4 จังหวัดขอนแก่น และสำนักงานส่งเสริมและพัฒนาการเกษตรที่ 6 จังหวัดเชียงใหม่ หน่วยงานละ 1 ครั้ง โดยพิจารณาพื้นที่จัดงานให้เป็นจุดศูนย์กลางในการสร้างการรับรู้ให้ครอบคลุมพื้นที่ความรับผิดชอบให้มากสุด และพิจารณาเรียนเชิญผู้บริหารกรมส่งเสริมการเกษตรเป็นประธานเป็นลำดับแรก (ถ้าเป็นไปได้) มีแนวทางการดำเนินงาน ดังนี้

 (1.1) **วัตถุประสงค์**

 (1.1.1) สร้างการรับรู้ให้เกษตรกรตระหนักถึงผลกระทบจากการเผาในพื้นที่การเกษตร

 (1.1.2) นำเสนอทางเลือกการใช้ประโยชน์จากเศษวัสดุทางการเกษตร และเทคโนโลยีทางการเกษตรทดแทนการเผา เพื่อเกษตรกรสามารถปรับเปลี่ยนวิธีการผลิตไปสู่ “การทำการเกษตรแบบปลอดการเผา”

 (1.2) **หลักคิดของการจัดงาน**

 (1.2.1) ถ่ายทอดความรู้แบบเห็นของจริง

 (1.2.2) เกษตรกรได้รับความรู้ถึงผลกระทบจากการเผาในพื้นที่การเกษตร และมีทางเลือกในการใช้ประโยชน์จากเศษวัสดุทางการเกษตร และเทคโนโลยีทางการเกษตรทดแทนการเผา มาปรับใช้ในการ “ทำการเกษตรแบบปลอดการเผา”

 (1.3) **เป้าหมายและประเด็นการนำเสนอ**

 (1.3.1) เกษตรกรเข้าร่วมงาน จำนวนไม่น้อยกว่า 100 ราย ที่อยู่ในพื้นที่เสี่ยงต่อการเผาในพื้นที่การเกษตร

 (1.3.2) นำเสนอทางเลือกการใช้ประโยชน์จากเศษวัสดุทางการเกษตร และเทคโนโลยีทางการเกษตรทดแทนการเผา ให้สอดคล้องกับกิจกรรมการผลิตในพื้นที่ เพื่อให้เกษตรกรนำไปปรับใช้ในการทำการเกษตรของตนเอง

 (1.4) **กิจกรรมหลัก**

 (1.4.1) การสาธิตการใช้ประโยชน์จากเศษวัสดุทางการเกษตร และเทคโนโลยีทางการเกษตรทดแทนการเผา

|  |  |
| --- | --- |
| **กิจกรรมการผลิตในพื้นที่** | **ตัวอย่างกิจกรรมการสาธิตการใช้ประโยชน์จากเศษวัสดุทางการเกษตร และเทคโนโลยีทางการเกษตรทดแทนการเผา** |
| ข้าว | * การเพาะเห็ดฟาง
* การจัดการเศษวัสดุด้วยเครื่องอัดฟางก้อน
 | * การไถกลบตอซัง
* การผลิตอาหารสัตว์
 | * การผลิตปุ๋ยหมัก/ปุ๋ยอินทรีย์/วัสดุปลูก
* การแปรรูปเป็นของใช้และของประดับ
 |
| ข้าวโพด | * การผลิตถ่านอัดแท่งจากซังข้าวโพด
 |
| อ้อย | * การตัดอ้อยสดด้วยรถตัดอ้อย
* การจัดการเศษวัสดุด้วยเครื่องม้วนใบอ้อย
* การสางใบอ้อยด้วยเครื่องสางใบอ้อย รองรับการใช้แรงงานตัด
 |

 (1.4.2) การจัดนิทรรศการประกอบที่เกี่ยวข้อง ซึ่งเนื้อหาควรเกี่ยวเนื่องกับประเด็น
การถ่ายทอดความรู้ (เช่น ความรู้เรื่องฝุ่น PM10, PM2.5, ผลกระทบจากการเผาด้านต่างๆ เช่น ทำลายโครงสร้างดิน ทำลายอินทรียวัตถุ ด้านสุขภาพอนามัย, งานศึกษาวิจัยด้านเทคโนโลยีทางการเกษตรทดแทนการเผาต่างๆ เป็นต้น) ทั้งนี้ สามารถพิจารณาได้ตามความเหมาะสม โดยควรประสานหน่วยงานในพื้นที่ร่วมบูรณาการ เช่น
สถานีพัฒนาที่ดินจังหวัด สำนักงานพลังงานจังหวัด สำนักงานทรัพยากรธรรมชาติและสิ่งแวดล้อมจังหวัด สำนักงานสาธารณสุขจังหวัด สถาบันการศึกษา เป็นต้น

 (1.4.3) การให้บริการแก่เกษตรกร จากหน่วยงานต่างๆ ทั้งจากกรมส่งเสริมการเกษตร และหน่วยงานร่วมบูรณาการในพื้นที่ เช่น การให้บริการด้านการเกษตร การให้บริการด้านสาธารณสุข เป็นต้น

 (1.5) **งบประมาณการจัดงาน** สำหรับเป็นค่าใช้จ่าย ดังนี้

 (1.5.1) ค่าจัดเตรียมสถานที่ เช่น เต็นท์ เก้าอี้ สถานี/ฐานเรียนรู้/แปลงสาธิต ฯลฯ

 (1.5.2) ค่าใช้จ่ายในส่วนพิธีการ (ถ้ามี)

 (1.5.3) ค่าวัสดุสาธิต, นิทรรศการ, สื่อประชาสัมพันธ์ ฯลฯ

 (1.5.4) ค่าอาหาร และเครื่องดื่ม สำหรับเกษตรกรและผู้ร่วมงาน

 (1.5.5) ค่าพาหนะเกษตรกร (ถ้ามี)

 โดยเบิกจ่ายตามหลักเกณฑ์ที่ระเบียบกำหนด

 (2) จัดทำสื่อถ่ายทอดความรู้พร้อมเผยแพร่และประชาสัมพันธ์การหยุดการเผาในพื้นที่การเกษตร เช่น ป้ายคัทเอาท์ แผ่นพับ จำนวน 60 จังหวัด

**7. แผนปฏิบัติงาน**



**9. ตัวชี้วัดโครงการ (ระบุตัวชี้วัดให้ชัดเจน)**

 - **เชิงปริมาณ**

(1) เจ้าหน้าที่กรมส่งเสริมการเกษตรในพื้นที่ 60 จังหวัด จำนวนไม่น้อยกว่า 140 คน มีความพร้อมในการดำเนินงานถ่ายทอดความรู้ด้านการหยุดเผาในพื้นที่การเกษตร

 (2) เกษตรกรได้รับการถ่ายทอดความรู้ ไม่น้อยกว่า 16,800 ราย

 (3) มีเครือข่ายเกษตรกรปลอดการเผาในพื้นที่ 280 แห่ง

 - **เชิงคุณภาพ**

(1) เกษตรกรมีการลดต้นทุนจากการใช้เศษวัสดุทางการเกษตรมาผลิตปุ๋ยหมักทดแทนการเผา และการใช้อินทรียวัตถุปรับปรุงบำรุงดินทำให้โครงสร้างดินดีขึ้น

 (2) พื้นที่เผาไหม้ และจุดความร้อน (hotspot) ลดลง ส่งผลให้สุขอนามัยของประชาชนดีขึ้น

**10. ผลผลิต ผลลัพธ์**

 **ผลผลิต (output)**

(1) เกษตรกรได้รับการถ่ายทอดความรู้ ไม่น้อยกว่า 16,800 ราย

 (2) มีเครือข่ายเกษตรกรปลอดการเผา 90 ตำบล และ 190 ศพก. ในพื้นที่ 60 จังหวัด

 **ผลลัพธ์ (outcome)**

เกษตรกรที่ได้รับการถ่ายทอดความรู้ ไม่น้อยกว่าร้อยละ 60 มีความรู้ ความเข้าใจ และสามารถนำความรู้ที่ได้รับปฏิบัติ ส่งผลให้เกิดพื้นที่การเกษตรปลอดการเผาลดลงจากปี 2563 ไม่น้อยกว่าร้อยละ 10

**11. ผลที่คาดว่าจะได้รับ**

 11.1 เกษตรกรมีการลดต้นทุนจากการใช้เศษวัสดุทางการเกษตรมาผลิตปุ๋ยหมักทดแทนการเผา
และการใช้อินทรียวัตถุปรับปรุงบำรุงดินทำให้โครงสร้างดินดีขึ้น และมีรายได้เพิ่มจากการเพิ่มมูลค่าวัสดุเหลือใช้ทางการเกษตร

 11.2 พื้นที่เผาไหม้ และจุดความร้อน (hotspot) ในพื้นที่เกษตรลดลง ส่งผลให้สุขอนามัยของประชาชนดีขึ้น

**12. หน่วยงาน/ผู้รับผิดชอบ**

 กองส่งเสริมโครงการพระราชดำริ การจัดการพื้นที่และวิศวกรรมเกษตร

 12.1 นางปาลลิน พวงมี

 ผู้อำนวยการกองส่งเสริมโครงการพระราชดำริ การจัดการพื้นที่และวิศวกรรมเกษตร

 โทรศัพท์ : 02-579-3010

 โทรสาร : 02-579-3010

 12.2 นางสาวนฤมล ลดาวัลย์ ณ อยุธยา

 ผู้อำนวยการกลุ่มวิศวกรรมเกษตร

 โทรศัพท์ : 02-579-0163

 โทรสาร : 02-579-3010

 E-mail : poooga@hotmail.com

-----------------------------------------------------------

**หมายเหตุ :** \*6.1 พัฒนาศักยภาพเจ้าหน้าที่ด้านการส่งเสริมการหยุดเผาในพื้นที่การเกษตร โดยการจัดประชุม
เชิงปฏิบัติการเพื่อพัฒนาเจ้าหน้าที่และเตรียมความพร้อมในการดำเนินงานโครงการ มีเป้าหมาย จำนวน 1 ครั้ง อยู่ระหว่างการปรับวิธีการดำเนินงาน